CELEX: 22022D1079
Language: lt
Date: 1643932800000
Title: EEE jungtinio komiteto sprendimas Nr. 31/2022 2022 m. vasario 4 d. kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1079]

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 175/49
               
            
         EEE JUNGTINIO KOMITETO SPRENDIMAS Nr. 31/2022
         2022 m. vasario 4 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1079]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (1), su pataisymais, padarytais OL L 270, 2018 10 29, p. 37, OL L 305, 2019 11 26, p. 59, OL L 7, 2021 1 11, p. 53 ir OL L 204, 2021 6 10, p. 47;
                  
               
                     (2)
                  
                  
                     į EEE susitarimą turi būti įtrauktas 2020 m. lapkričio 11 d. Europos Parlamento ir Tarybos reglamentas (ES) 2020/1693, kuriuo iš dalies keičiamos Reglamento (ES) 2018/848 dėl ekologinės gamybos ir ekologiškų produktų ženklinimo nuostatos dėl taikymo pradžios datos ir tam tikrų kitų tame reglamente nurodytų datų (2);
                  
               
                     (3)
                  
                  
                     Reglamentu (ES) 2018/848 panaikinamas į EEE susitarimą įtrauktas Tarybos reglamentas (EB) Nr. 834/2007 (3), todėl jis turi būti iš EEE susitarimo išbrauktas;
                  
               
                     (4)
                  
                  
                     šis sprendimas susijęs su teisės aktais, kuriuose yra nuostatų dėl augalų sveikatos. Teisės aktai dėl augalų sveikatos nepatenka į EEE susitarimo taikymo sritį, todėl nuostatos dėl augalų sveikatos netaikomos ELPA valstybėms;
                  
               
                     (5)
                  
                  
                     šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Susitarimas tarp Europos bendrijos ir Šveicarijos Konfederacijos dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
                  
               
                     (6)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XII skyriaus 54b punkto (Tarybos reglamentas (EB) Nr. 834/2007) tekstas pakeičiamas taip:
            „32018 R 0848: 2018 m. gegužės 30 d. Europos Parlamento ir Tarybos reglamentas (ES) 2018/848 dėl ekologinės gamybos ir ekologiškų produktų ženklinimo, kuriuo panaikinamas Tarybos reglamentas (EB) Nr. 834/2007 (OL L 150, 2018 6 14, p. 1), su pataisymais, padarytais OL L 270, 2018 10 29, p. 37, OL L 305, 2019 11 26, p. 59, OL L 7, 2021 1 11, p. 53 ir OL L 204, 2021 6 10, p. 47, su pakeitimais, padarytais:
            
                        —
                     
                     
                        
                           32020 R 1693: 2020 m. lapkričio 11 d. Europos Parlamento ir Tarybos reglamentu (ES) 2020/1693 (OL L 381, 2020 11 13, p. 1).
                     
                  Reglamento nuostatos šio susitarimo tikslais pritaikomos taip:
            
                        a)
                     
                     
                        Reglamento nuostatos netaikomos augalų sveikatos sričiai ELPA valstybėse.
                     
                  
                        b)
                     
                     
                        Nuorodos į Europos Parlamento ir Tarybos reglamente (ES) Nr. 1305/2013 bei Europos Parlamento ir Tarybos reglamente (ES) Nr. 1380/2013 nustatytus kriterijus, kiek tai susiję su ELPA valstybėmis, suprantamos kaip nuorodos į kriterijus, nustatytus pagal ELPA valstybių nacionalinę teisę.
                     
                  
                        c)
                     
                     
                        ELPA priežiūros institucijai suteikiama prieiga prie 43 straipsnio 1 dalyje ir 51 straipsnio 2 dalyje aprašytų sistemų.
                     
                  
                        d)
                     
                     
                        45 straipsnio 1 dalies b punkto ii papunktyje po žodžių „prekybos susitarime“ įterpiami žodžiai:
                        „arba, kiek tai susiję su ELPA valstybėmis, pagal 47 straipsnio antrą pastraipą priimtuose ELPA valstybių sprendimuose“.
                     
                  
                        e)
                     
                     
                        47 straipsnis papildomas šia pastraipa:
                        „Kai Sąjunga pagal šią nuostatą pripažįsta trečiąją valstybę, ji apie tai praneša ELPA valstybių nuolatiniam komitetui. ELPA valstybės per 30 dienų nuo pranešimo gavimo dienos priima sprendimą dėl trečiosios valstybės lygiavertiškumo ir Sąjungos pranešime nurodytų produkto sąlygų pripažinimo. EEE jungtinis komitetas informuojamas apie šiuos sprendimus ir periodiškai skelbia sprendimų sąrašą Europos Sąjungos Oficialiojo leidinio EEE priede.“
                     
                  
                        f)
                     
                     
                        60 straipsnyje po žodžių „iki 2022 m. sausio 1 d.“ įterpiami žodžiai:
                        „arba, kiek tai su susiję su ELPA valstybėmis, iki 2022 m. vasario 4 d. EEE jungtinio komiteto sprendimo Nr. 31/2022 įsigaliojimo dienos,“.
                     
                  
                        g)
                     
                     
                        II priedo I dalies 1.5 punkto pirmoje pastraipoje po žodžio „Danijoje“ įterpiamas šis tekstas:
                        „, ir tokiuose plotuose, kurie buvo sertifikuoti kaip ekologiški to auginimo tikslais iki 2018 m. birželio 14 d. ELPA valstybėse“.
                     
                  
                        h)
                     
                     
                        IV priedo sąrašas papildomas taip:
                        
                                    „IS
                                 
                                 
                                    :
                                 
                                 
                                    lífrænt.
                                 
                              
                                    NO
                                 
                                 
                                    :
                                 
                                 
                                    økologisk.“.“
                                 
                              
                  
         
            2 straipsnis
            
               Europos Sąjungos oficialiojo leidinio EEE priede skelbtini Reglamento (ES) 2018/848 su pataisymais, padarytais OL L 270, 2018 10 29, p. 37, OL L 305, 2019 11 26, p. 59, OL L 7, 2021 1 11, p. 53 ir OL L 204, 2021 6 10, p. 47, ir Reglamento (ES) 2020/1693 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. vasario 4 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 150, 2018 6 14, p. 1.
         
            (2)  OL L 381, 2020 11 13, p. 1.
         
            (3)  OL L 189, 2007 7 20, p. 1.
         
            (*)  Konstituciniai reikalavimai nurodyti.